पाकिस्तान में एक फास्ट फूड रेस्त्रा भोजन परोसने के लिए रोबोट ‘महिला वेटर’ का इस्तेमाल करने वाला देश का पहला होटल बन गया है। स्थानीय मीडिया में रोबोट के भोजन परोसने की खबरों के बाद पंजाब प्रांत के मुल्तान शहर में पिज्जा डाॅट काॅम में ग्राहकों की भारी भीड़ जुटने लगी है। पिज्जा रेस्त्रां के मालिक के बेटे सैयद ओसामा अजीज ने इस रोबोट को बनाया है जिसने इस्लामाबाद में राष्ट्रीय विज्ञान और प्रौद्योगिकी विश्वविद्यालय से इलेक्ट्रिकल इंजीनियरिंग में स्नातक किया है।